CELEX: 62016TN0028
Language: hr
Date: 2016-01-26 00:00:00
Title: Predmet T-28/16: Tužba podnesena 26. siječnja 2016. – Njemačka protiv Komisije

14.3.2016   
            
            
               HR
            
            
               Službeni list Europske unije
            
            
               C 98/56
            
         Tužba podnesena 26. siječnja 2016. – Njemačka protiv Komisije
   (Predmet T-28/16)
   (2016/C 098/72)
   Jezik postupka: njemački
   
      Stranke
   
   
      Tužitelj: Savezna Republika Njemačka (zastupnici: T. Henze i A. Lippstreu)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi članak 1. i Prilog Provedbenoj odluci Europske komisije (EU) 2015/2098 od 13. studenoga 2015. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR), u mjeri u kojoj bi izdaci akreditiranih agencija Savezne Republike Njemačke za plaćanje financiranja izdataka EPFRR-a u visini od ukupno 7 719 920,30 eura trebali biti isključeni iz financiranja iz sredstava Unije,
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog: povreda članka 71. stavka 2. u vezi s čl. 2. točkom (e) Uredbe (EZ) br. 1698/2005 (1), zato što Komisija zahtijeva da se kriteriji odabira ne primjenjuju samo na konkretne „aktivnosti” u smislu članka 2. točke (e) Uredbe br. 1698/2005, već i na prethodne faze nacionalnih postupaka uređenja obradivog zemljišta i obnove sela te zato što osporava kriterije odabira.
            
         
               2.
            
            
               Drugi tužbeni razlog: povreda principa partnerstva iz članka 6. Uredbe (EZ) br. 1698/2005, načela lojalne suradnje (članak 4. stavak 3. podstavak 1. UEU-a) i načela zaštite povjerenja jer je Komisija svoju odluku o izmjeni odluke temeljila na aktivnosti koju je sama odobrila, odnosno kojoj se nije protivila.
            
         
               3.
            
            
               Treći tužbeni razlog: povreda načela supsidijarnosti (čl. 5. UEU-a) jer se Komisija umiješala u procesnu autonomiju i samostalnost u planiranju država članica.
            
         
               4.
            
            
               Četvrti tužbeni razlog: povreda članka 52. stavka 2. Uredbe br. 1306/2013 (2), članka 31. stavka 2. Uredbe br. 1290/2005 (3) i načela proporcionalnosti, jer Komisija paušalnim ispravkom od 10 % nije primjereno ocijenila narav i vrlo malen doseg određene povrede u vezi s kriterijima odabira te zato što je ispustila iz vida okolnost da za Uniju nije nastala stvarna financijska šteta niti je postojao stvarni rizik nastanka štete.
            
         
      (1)  Uredba Vijeća (EZ) br. 1698/2005 od 20. rujna 2005. o potporama ruralnom razvoju Europskog poljoprivrednog fonda za ruralni razvoj (EPFRR) (SL L 277, str. 1.) (SL, posebno izdanje na hrvatskom jeziku, poglavlje 3., svezak 40., str. 138.).
   
      (2)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (SL L 347, str. 549.).
   
      (3)  Uredba Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (SL L 209, str. 1.) (SL, posebno izdanje na hrvatskom jeziku, poglavlje 14., svezak 1., str. 44.).